El Centre Cultural Mario Monreal oferirà la pel·lícula ‘La mujer en Carthago Nova’
19 d’octubre 2018

El Centre Cultural Mario Monreal projectarà la pel·lícula _La mujer en Carthago Nova_. Esta projecció està emmarcada dins del cicle Cinema i Història en ‘Diumenges de cine’ i es reproduirà en castellà. Tindrà lloc este pròxim diumenge, 21 d'octubre, a les 19 hores. 

  

_La mujer en Carthago Nova_ és una sèrie documental produïda per la Fundació Integra dedicada a descriure el paper de la dona en la societat, particularment a la ciutat de Carthago Nova, actual Cartagena. La producció combina testimoniatges d'investigadors i especialistes en la matèria amb acurades i detallades recreacions històriques amb actors que ens transporten a esta ciutat mítica fa 2.000 anys.

  

La pel·lícula espanyola del 2017 és del director Antonio Alpañez amb guió de Fco González Lirón. L'entrada serà gratuïta amb aforament limitat.

  

*   [](http://www.facebook.com/sharer.php?u=https://aytosagunto.es/va/actualitat/el-centre-cultural-mario-monreal-oferirà-la-pel-lícula-la-mujer-en-carthago-nova/ "Facebook")
*   [](http://twitter.com/share?url=https://aytosagunto.es/va/actualitat/el-centre-cultural-mario-monreal-oferirà-la-pel-lícula-la-mujer-en-carthago-nova/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-cultural-mario-monreal-oferirà-la-pel-lícula-la-mujer-en-carthago-nova/ "Linked In")
*   [](mailto:?body=https://aytosagunto.es/va/actualitat/el-centre-cultural-mario-monreal-oferirà-la-pel-lícula-la-mujer-en-carthago-nova/)